
HOTĂRÂREA nr. 12/27.02.2025
privind ”Aprobarea aderării Comunei Dobromir din județul Constanța la Asociaţia de Dezvoltare Intercomunitară Apă Canal Constanţa”

Consiliul Local al Comunei 23 August, întrunit în şedinţa ordinară de lucru din data de 27 februarie 2025, orele 1600, la sediul Primăriei Comunei 23 August, din localitatea 23 August;
Analizând temeiurile juridice, respectiv, dispoziţiile art. 129, alin. (2), lit. d) şi alin. (7), lit. n)  din Codul administrativ aprobat prin O.U.G. nr. 57/03.07.2019, cu modificările şi completările ulterioare;
Luând act de:
a) adresa  Asociaţiei de Dezvoltarea Intercomunitară Apă-Canal Constanţa nr. 43/12.02.2025 înregistrată în cadrul Primăriei Comunei 23 August cu nr. 2995/12.02.2025 prin care solicită emiterea unei hotărâri de Consiliu prin care care să se aprobe aderarea comunei Dobromir, județul Constanța la Asociaţia de Dezvoltare Intercomunitară Apă Canal Constanţa;

b) Hotărârea Consiliului Local al Comunei 23 August nr. 54/30.11.2009 privind “Aderarea Comunei 23 August la Asociaţia de Dezvoltare Intercomunitară Apă – Canal Constanţa”

c) Statutul Asociaţiei de Dezvoltare Intercomunitara Apa - Canal Constanta

d) referatul de aprobare al Primarului Comunei 23 August, în calitate de inițiator, înregistrat cu nr. 3711/14.02.2025;

e) raportul de specialitate al secretarului general, înregistrat cu nr. 3835/14.02.2025;

f) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;
În temeiul drepturilor conferite prin art. 129, alin. (14), respectiv art. 139, alin. (1) și art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare,  
HOTĂRĂȘTE:
Art. 1 Se aprobă aderarea comunei Dobromir, județul Constanța la Asociaţia de Dezvoltare Intercomunitară Apă Canal Constanţa și se împuterniceste dl. MITRANA Mugur Viorel, primarul comunei 23 August, cetăţean român, născut la data de ________ în ______, domiciliat în comuna __________, str. ____________, nr. ___,  posesor al ___ seria  ____, nr. ________, eliberată de Municipiul Mangalia la data de ________, să semneze în numele şi pe seama Consiliului Local al Comunei 23 August, Actul Adițional la Statutul Asociatiei de Dezvoltare Intercomunitara Apa – Canal Constanţa, încheiat ca urmare a aderării unităţii administrativ teritoriale de mai sus la Asociație.

Art. 2 Se împuterniceşte reprezentantul Consiliului Local al Comunei 23 August în Adunarea Generală a Asociaţiei de Dezvoltare Intercomunitara Apă-Canal Constanţa să voteze în favoarea aprobării aderării comunei Dobromir din județul Constanța la Asociaţia de Dezvoltare Intercomunitară Apă Canal Constanţa. 


Art. 3 Se acordă mandat Asociaţiei de Dezvoltare Intercomunitara Apa - Canal Constanta, cu sediul în blvd. Tomis nr. 51, etaj 1, Cabinet „Preşedinte”, municipiul Constanţa, judeţul Constanţa, înscrisă în Registrul asociaţiilor şi fundaţiilor de pe lângă Grefa Judecătoriei Constanţa sub nr. 40/09.06.2009, conform Incheierii nr. 138J/26.05.2009, al cărei membru este Comuna 23 August, să semneze, prin reprezentantul său legal, în numele şi pe seama comunei 23 August, Actul Adiţional la Statut, la Actul Constitutiv şi la Contractul de delegare a gestiunii serviciului de alimentare cu apă şi de canalizare.


Art. 4 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Asociaţiei de Dezvoltarea Intercomunitară Apă-Canal Constanţa;

· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

Hotărârea  s-a  adoptat  cu  un  număr  de 13 voturi “pentru”, - vot “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

